મારા માનવા મુજબ જો બાળક સમજણું થાય અને પ્રાથમિક શિક્ષણ લે તે દરમ્યાન મુલ્યોનાં ધડતર બાબત પર વધુ ભાર આપવામાં આવે તો ઘણી સમસ્યાઓ હલ થઈ શકે છે. કારણકે બાળક સારા-નરસાનો વિવેક તે ઉમરમાં જ શિખે છે અને તે પરિપક્વ થયા બાદ પણ તેનાં સુશુપ્ત મનમાં બીજ સ્વરુપે ધરબાઈ ને પડ્યા રહે છે. ઉદાહરણ તરીકે ગાંધીજીનાં બાળપણનાં સંસ્કારોએ તેમને અણીના સમયે કુમાર્ગે જતાં બચાવી લીધા અને તેટલું જ નહી તેમને મહાત્મા બનાવવામાં પાયાનું કામ કર્યું. એવું જ અન્ય મહાનુભાવો નાં બાળપણને જોતાં ખ્યાલ આવે છે. એવી જ રીતે જે લોકો એ ઝુલ્મની દુનિયામાં કુખ્યાત થયા છે તેનાં પાછળ પણ કાંઈક બાળપણનાં કડવા અનુભવો જ કારણરુપ હોય છે.